སྙན་ངག་འདིའི་མགོ་མཇུག་ན་དྲན་གདུང་ལྕི་མོ་དང་དངན་པ་རིང་པོ་ཡོད་ཅིང་།བརྗོད་བྱ་དང་རྗོད་བྱེད་ཀྱི་ལྷུ་ལག་དག་ནི་ཡང་དག་པའི་སེམས་ཀྱི་གཏིང་ནས་བཏོན་པས་ཚིག་གི་ཚོམས་ལ་དྭངས་ཤ་ལྡན།དྲན།དྲན།དྲན།ཁ་བྱང་ལ་དྲན་ཡིག་གསུམ་བཀོད་པ་འདི་ནི་མི་རིགས་ཤིག་གི་ཡུལ་སྲོལ་གྱི་ངོས་ནས་བལྟས་ན།གྲངས་ཀ་གསུམ་ནི་ཆེས་རིན་ཐང་ལྡན་པའི་འདུ་ཤེས་ཤིག་ཡིན་ལ།དཀོན་མཆོག་གསུམ་ནི་མིའི་སེམས་ཁོངས་ཀྱི་རུས་པ་ཉག་གཅིག་ཡིན།དེ་བས་ཁ་བྱང་ལ་དྲན་ཡིག་གསུམ་བཀོད་པ་དེ་ཐེངས་གསུམ་ཀློག་དུས་རིགས་ཀྱི་སྐད་ལ་བྱང་བ་ཞིག་གིས་ཚོར་བ་བླ་མེད་ཅིག་རྙེད་ཐུབ།